En ung mand sluttede nytårsfejringen af i detentionen, efter han slog en politimand.

En 23-årig mand fra Hjørring blev nytårsmorgen klokken 5.20 anholdt og bragt til detentionen, efter han begik vold mod en politimand. Ifølge vagtchef hos Nordjyllands Politi, Henrik Beck, slog den 23-årige mand politimanden tre gange i hovedet, og så rev han ham i håret. Episoden fandt sted ved  Billys Værtshus i Hjørring. Manden var påvirket, da han blev anholdt og havde også en mindre mængde amfetamin på sig. Han er nu sigtet for vold mod tjenestemand og for overtrædelse af lov om euforiserende stoffer.